stanford-oval/wikipedia huggingface dataset:
หลอดเลือดดำแองกูลาร์

| หลอดเลือดดำแองกูลาร์ (Angular vein) |
| --- | --- |
หลอดเลือดดำของศีรษะและคอ (หลอดเลือดดำแองกูลาร์อยู่ทางขวาของภาพ)
รายละเอียด
จาก: หลอดเลือดดำเหนือเบ้าตา (อังกฤษ: Supraorbital vein)
ออกไปยัง: หลอดเลือดดำเฟเชียล (อังกฤษ: Facial vein)
หลอดเลือดแดง: หลอดเลือดแดงแองกูลาร์ (อังกฤษ: Agular artery)
ตัวระบุ
ภาษาละติน: vena angularis
TA98: A12.3.05.019
TA2: 4818
FMA: 50893
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดดำแองกูลาร์ (อังกฤษ: Angular vein)  เกิดจากการรวมกันของหลอดเลือดดำฟรอนทัล (อังกฤษ: Frontal vein) และหลอดเลือดดำเหนือเบ้าตา (อังกฤษ: Supraorbital vein) วิ่งลงมาในแนวเฉียงข้างจมูก ไปยังระดับของมุมล่างของเบ้าตา และกลายเป็นหลอดเลือดดำแอนทีเรียร์เฟเชียล (อังกฤษ: Anterior Facial vein)
หลอดเลือดดำนี้รับเลือดจากหลอดเลือดดำเอกซ์เทอร์นัลนาซัล (อังกฤษ: External Nasal Veins) ของปีกจมูก และเชื่อมกับหลอดเลือดดำซุพีเรียร์ออฟทาลมิก (อังกฤษ: Superior ophthalmic vein) ผ่านทางหลอดเลือดดำนาโซฟรอนทัล (อังกฤษ: Nasofrontal vein) เชื่อมเป็นการเชื่อมประสาน (อังกฤษ: Anastomosis) ระหว่างหลอดเลือดดำแอนทีเรียร์เฟเชียลและคาเวอร์นัส ไซนัส (อังกฤษ: Cavernous sinus)
ภาพอื่นๆ

หลอดเลือดของหนังตา มองจากด้านหน้า
แหล่งข้อมูลอื่น

Angular+vein จากเว็บไซต์  eMedicine Dictionary
Diagram at stchas.edu เก็บถาวร 2007-03-11 ที่ เวย์แบ็กแมชชีน
หลอดเลือดมีลิ่มเลือด

| Thrombosis |
| --- | --- |

Cyanosis of the lower right extremity, resulting from acute arterial thrombosis of the right leg (on the left side of the image)
สาขาวิชา: Vascular surgery, internal medicine, pulmonology
อาการ: Dependent on location
ภาวะหลอดเลือดมีลิ่มเลือด (อังกฤษ: thrombosis) คือการที่ในหลอดเลือดมีลิ่มเลือด (thrombus) เกิดขึ้น กีดขวางการไหลเวียนของเลือดในระบบไหลเวียน โดยทั่วไปแล้วเมื่อเกิดการบาดเจ็บขึ้นที่ผนังหลอดเลือด ร่างกายจะสร้างลิ่มเลือดขึ้นจากเซลล์เกล็ดเลือดและโปรตีนไฟบรินเพื่อมาจับบริเวณที่บาดเจ็บนี้ มีประโยชน์คือป้องกันการเสียเลือด ในบางภาวะอาจเกิดลิ่มเลือดขึ้นได้แม้ไม่มีการบาดเจ็บของหลอดเลือด หากลิ่มเลือดเหล่านี้หลุดลอยไปในกระแสเลือด จะเรียกว่า สิ่งหลุดอุดหลอดเลือด (embolus) หรือ ลิ่มเลือดหลุดอุดหลอดเลือด (thromboembolus)
ภาวะหลอดเลือดมีลิ่มเลือดอาจเกิดขึ้นได้ทั้งในหลอดเลือดดำและในหลอดเลือดแดง โดยทั่วไปแล้วการเกิดลิ่มเลือดในหลอดเลือดดำจะทำให้เกิดเลือดคั่งในอวัยวะ การเกิดลิ่มเลือดในหลอดเลือดแดงจะทำให้อวัยวะขาดเลือด ภาวะแทรกซ้อนที่สำคัญของการเกิดลิ่มเลือดในหลอดเลือดดำคือการเกิดภาวะลิ่มเลือดหลุดอุดหลอดเลือด (thromboembolism) ที่ปอด เรียกว่าภาวะสิ่งหลุดอุดหลอดเลือดของปอด
แหล่งข้อมูลอื่น

| --- | --- |
การจำแนกโรค: DICD-10: I80-I82 ICD-9-CM: 437.6, 453, 671.5, 671.9 MeSH: D013927
แม่แบบ:Bleeding and clotting disorders
หลอดเลือดดำแขน

| หลอดเลือดดำแขน  (Brachial veins) |
| --- | --- |
หลอดเลือดดำของรักแร้ข้างขวา มองจากด้านหน้า
รายละเอียด
จาก: หลอดเลือดดำเรเดียล (radial veins) , หลอดเลือดดำอัลนา (ulnar veins)
ออกไปยัง: หลอดเลือดดำรักแร้ (axillary vein)
หลอดเลือดแดง: หลอดเลือดแดงแขน (brachial artery)
ตัวระบุ
ภาษาละติน: venae brachiales
TA98: A12.3.08.029
TA2: 4982
FMA: 22934
อภิธานศัพท์กายวิภาคศาสตร์[แก้ไขบนวิกิสนเทศ]
ในกายวิภาคศาสตร์มนุษย์ หลอดเลือดดำแขน (อังกฤษ: Brachial vein) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงแขน (brachial artery) ที่อยู่ในต้นแขน หลอดเลือดดำนี้อยู่ในชั้นลึกต่อกล้ามเนื้อ จึงเรียกหลอดเลือดนี้ว่าเป็นหลอดเลือดดำชั้นลึก (deep vein) เส้นทางเดินของหลอดเลือดดำนี้เหมือนกับหลอดเลือดแดงแขน (ย้อนกลับทาง) เริ่มจากหลอดเลือดดำเรเดียล (radial veins) และหลอดเลือดดำอัลนา (ulnar veins) รวมกัน (ตำแหน่งเดียวกับที่หลอดเลือดแดงแขนแตกออกเป็น 2 เส้นคือหลอดเลือดแดงอัลนาและหลอดเลือดแดงเรเดียล) หลอดเลือดนี้สิ้นสุดที่ขอบล่างของกล้ามเนื้อเทเรส เมเจอร์ (teres major) ณ จุดนี้หลอดเลือดดำแขนจะรวมกับหลอดเลือดดำเบซิลิค (basilic vein) กลายเป็นหลอดเลือดดำรักแร้ (axillary vein)
หลอดเลือดดำแขนมีสาขาเล็กๆ ที่รับเลือดมาจาดกล้ามเนื้อของแขนช่วงบน เช่นกล้ามเนื้อไบเซ็ปส์ เบรกิไอ (biceps brachii muscle) และกล้ามเนื้อไตรเซ็ปส์ เบรกิไอ (triceps brachii muscle)
ภาพอื่น ๆ

ภาพตัดขวางผ่านตรงกลางของต้นแขน
หลอดเลือดดำชั้นลึกของรยางค์บน
แหล่งข้อมูลอื่น

Norman/Georgetown เก็บถาวร 2007-12-13 ที่ เวย์แบ็กแมชชีน
Diagram at frca.co.uk เก็บถาวร 2006-09-03 ที่ เวย์แบ็กแมชชีน
หลอดเลือดแดงของกระเปาะเวสติบูล

| หลอดเลือดแดงของกระเปาะเวสติบูล (Artery of bulb of vestibule)> รายละเอียด |
| --- | --- |
จาก: หลอดเลือดแดงหว่างขาใน
หลอดเลือดดำ: หลอดเลือดดำของกระเปาะเวสติบูล
เลี้ยง: กระเปาะเวสติบูล
ตัวระบุ
ภาษาละติน: Arteria bulbi vestibuli,  arteria bulbi vaginae
TA98: A12.2.15.043F
TA2: 4346
FMA: 20900
อภิธานศัพท์กายวิภาคศาสตร์ [แก้ไขบนวิกิสนเทศ]
หลอดเลือดแดงของกระเปาะเวสติบูล (อังกฤษ: Artery of bulb of vestibule) เป็นแขนงของหลอดเลือดแดงหว่างขาใน ทำหน้าที่เลี้ยงกระเปาะเวสติบูลดังนั้นจึงพบได้ภายในเพศหญิงเท่านั้น
แหล่งข้อมูลอื่น

SUNY Downstate Medical Center 41:13-0204 - "The Female Perineum: The Deep Perineal Pouch"
หลอดแสงจันทร์

ไฟสนามที่ใช้หลอดแสงจันทร์ขนาด 175 วัตต์ ภาพนี้เป็นภาพหลังหลอดติด 15 วินาที
หลอดแสงจันทร์ขนาด 175 วัตต์ อุปกรณ์แท่งขนาดเล็กที่ติดอยู่ด้านล่างหลอดเป็นตัวต้านทานที่จ่ายไฟให้กับส่วนขั้วสตาร์ตเตอร์
ไฟถนนที่ใช้หลอดแสงจันทร์ขนาด 250 วัตต์
หลอดแสงจันทร์ หรือ หลอดไฟไอปรอท (อังกฤษ: mercury-vapor lamp) เป็นหลอดไฟฟ้าระบบปล่อยประจุชนิดหนึ่ง
ทำงานโดยใช้ไฟฟ้าแรงสูง กระโดดผ่านไอปรอทที่อยู่ในหลอดเพื่อให้เกิดแสงสว่าง,
โครงสร้างจะประกอบด้วยหลอดแก้วควอตซ์ขนาดเล็ก ซึ่งบรรจุไอปรอทและขั้วไฟฟ้า ครอบด้วยหลอดแก้วบอโรซิลิเกตขนาดใหญ่
ซึ่งทำหน้าที่ป้องกันความร้อน และปิดกั้นรังสีเหนือม่วงที่เปล่งออกมาจากไอปรอทพร้อมกับแสง
หลอดแสงจันทร์จะทำงานโดยใช้ความดันไอปรอทประมาณ 1 บรรยากาศ
และต้องอาศัยบัลลาสต์กับสตาร์ตเตอร์ (คล้ายหลอดฟลูออเรสเซนต์ แต่สตาร์ตเตอร์จะบรรจุมาในตัวหลอด)
และจะต้องใช้เวลา 4-7 นาทีหลังหลอดติด เพื่อให้สว่างเต็มที่
หลอดแสงจันทร์ มีประสิทธิภาพการใช้พลังงานมากกว่าหลอดไฟไส้และหลอดฟลูออเรสเซนต์ทั่วไป
ให้ความสว่างในช่วง 35 ถึง 65 ลูเมนต่อวัตต์ ให้แสงขาวที่มีความเข้มสูง, และมีอายุการใช้งานที่ยาวนาน (ประมาณ 24000 ชั่วโมง)
จึงนิยมติดตั้งในบริเวณขนาดใหญ่ที่ต้องการการส่องสว่างต่อเนื่องจากด้านบน เช่น โรงงาน, โกดัง, สนามกีฬา หรือใช้เป็นไฟถนน
แต่เนื่องจากหลอดแสงจันทร์ให้แสงขาวที่มีสีออกไปทางฟ้า-เขียว (จากสเปกตรัมของปรอท) จึงไม่นิยมใช้เป็นแสงสว่างในร้านค้า
เพราะทำให้สีผิวคนดูไม่เป็นธรรมชาติ
หลวงพรตพิทยพยัต (พรต เดชา)

| หลวงพรตพิทยพยัต (พรต เดชา) |
| --- | --- |

เกิด: 17 พฤศจิกายน พ.ศ. 2438
เสียชีวิต: 3 มิถุนายน พ.ศ. 2483 (44 ปี)
อาชีพ: อาจารย์
คู่สมรส: คุณหญิงเลี่ยม พรตพิทยพยัต
ศาสตราจารย์พรต เดชา หรือ อำมาตย์โท ศาสตราจารย์ หลวงพรตพิทยพยัต (อังกฤษ: Luang Brata) เกิดเมื่อวันที่ 17 พฤศจิกายน พ.ศ. 2438 เป็นอาจารย์ชาวไทย เริ่มดำรงตำแหน่งเป็นอาจารย์พิเศษสังกัดกระทรวงศึกษาธิการ พรตเคยดำรงตำแหน่งสำคัญทางการศึกษาเป็นคณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัยในช่วง พ.ศ. 2478 - 2483 และหัวหน้าแผนกปรุงยา คณะแพทยศาสตร์และศิริราชพยาบาล จุฬาลงกรณ์มหาวิทยาลัย
ประวัติ

พรต เดชา เกิดเมื่อวันที่ 17 พฤศจิกายน พ.ศ. 2438 เข้ารับการศึกษา ณ โรงเรียนสวนกุหลาบ ต่อมาได้เข้าศึกษาต่อในสาขาวิชาวิทยาศาสตร์ ณ มหาวิทยาลัยบริสตอล ภายหลังสำเร็จการศึกษาแล้วได้ดำรงตำแหน่งอาจารย์พิเศษ สังกัดกระทรวงศึกษาธิการ เมื่อวันที่ 1 มิถุนายน พ.ศ. 2463 ในระหว่างนั้นได้เป็นอาจารย์พิเศษทำการสอนในหลายโรงเรียน ต่อมาเมื่อวันที่ 4 ตุลาคม ปีเดียวกัน ได้ย้ายมาเป็นอาจารย์ประจำโรงเรียนมัธยมวัดเบญจมบพิตร รับผิดชอบในวิชาคณิตศาสตร์และวิทยาศาสตร์ และได้รับพระราชทานยศเป็นรองอำมาตย์เอกในวันที่ 10 ธันวาคม พ.ศ. 2466
ต่อมาก็ได้เลื่อนยศเป็นอำมาตย์โทและได้รับพระราชทานบรรดาศักดิ์เป็น "หลวงพรตพิทยพยัต" เมื่อวันที่ 22 ธันวาคม พ.ศ. 2464 และได้ย้ายมาเป็นอาจารย์ในคณะอักษรศาสตร์และวิทยาศาสตร์ จุฬาลงกรณ์มหาวิทยาลัย เมื่อวันที่ 27 พฤษภาคม พ.ศ. 2471 รับผิดชอบงานสอนวิชาฟิสิกส์แก่นิสิตเตรียมแพทย์ เตรียมเภสัชศาสตร์ และสอนวิชาฟิสิกส์และคณิตศาสตร์แก่นิสิตวิทยาศาสตร์ และนิสิตวิศวกรรมศาสตร์ ต่อมาได้รับทุนจากมูลนิธิร็อกเกอะเฟลเลอร์ไปศึกษาต่อในชั้นดุษฎีบัณฑิต ณ มหาวิทยาลัยบริสตอล ประเทศอังกฤษ ในสาขาวิทยาศาสตร์ และได้เปิดทำการสอนในวิชาสเปกโทสโคปีแก่นิสิตวิทยาศาสตร์ในเวลาต่อมา
พรตดำรงตำแหน่งเป็นคณบดีคณะอักษรศาสตร์และวิทยาศาสตร์ จุฬาลงกรณ์มหาวิทยาลัยในช่วง พ.ศ. 2478 - 2483 และหัวหน้าแผนกปรุงยา คณะแพทยศาสตร์และศิริราชพยาบาล จุฬาลงกรณ์มหาวิทยาลัย พ.ศ. 2475 - 2476 และถึงแก่กรรมเมื่อวันที่ 3 มิถุนายน พ.ศ. 2483 ขณะเล่นกอล์ฟ ณ สนามดุสิต ด้วยอาการเส้นเลือดในสมองแตก สิริอายุรวม 44 ปี
อนุสรณ์สถาน

โรงเรียนพรตพิทยพยัต
อนุสาวรีย์หลวงพรต-ท่านเลี่ยม ตั้งอยู่ภายใน อุทยานหลวงพรต-ท่านเลี่ยม ตัวอนุสาวรีย์นั้นวางศิลาฤกษ์ ในวันที่ 9 ธันวาคม พ.ศ. 2525 แต่ตัวอุทยานก่อสร้างในยุคต่อมานำโดย นายเฉลียว พงศาปาน ผู้บริหารในยุคนั้น
ดูเพิ่ม

โรงเรียนพรตพิทยพยัต
เลี่ยม บุนนาค ภรรยา
แหล่งข้อมูลอื่น

หลวงพรตพิทยพยัต: Luang Brata[ลิงก์เสีย]
บทความทางวิชาการที่ หลวงพรตพิทยพยัตเขียนร่วมกับซี . เอฟ. พาวเวล
ศูนย์กลางชุมชนนักเรียนโรงเรียนพรตพิทยพยัต[ลิงก์เสีย]
อนุสาวรีย์หลวงพรต-ท่านเลี่ยมที่โรงเรียนพรตพิทยพยัต ในสมัยก่อน
หลักการคิสส์

สำหรับความหมายอื่น ดูที่ คิส
คิสส์ (อังกฤษ: KISS) เป็นหลักการที่นิยมกล่าวถึงในขั้นตอนการออกแบบและการวางแผนเพื่อเตือน ให้หลีกเลี่ยงความซับซ้อนของงาน ซึ่งสามารถเกิดขึ้นในระยะต่าง ๆ ที่มาของคำไม่มีที่มาแน่นอน โดยภายหลังได้มีการขยายคำออกมาใช้ในหลายแบบ ได้แก่
"Keep It Simple, Stupid" ความหมายหลัก
"Keep It Small and Simple"
"Keep It Simple and Stupid" นิยมใช้ในการกล่าวถึงปัญญาประดิษฐ์
"Keep It Short and Simple" นิยมใช้ในการตลาด
"Keep It Stupidly Simple"
หลอดเลือดแดงสารอาหาร

| หลอดเลือดแดงสารอาหาร |
| --- | --- |
ระบบลำเลียงเลือดแก่กระดูก แสดงเป็นเส้นสีแดง
รายละเอียด
ตัวระบุ
ภาษาละติน: Arteria nutricia, arteria nutriens
TA98: A12.0.00.004
TA2: 3897
FMA: 50779
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดแดงสารอาหาร (อังกฤษ: Nutrient artery) โดยปกติมักจะยึดโยงไปกับหลอดเลือดดำหนึ่งหรือสองเส้น ทำหน้าที่ลำเลียงสารอาหารและธาตุจำเป็นต่อกระดูก แตกสาขาตามเยื่อกระดูกไปตลอดแนวยาวของไขกระดูก หลอดเลือดแดงสารอาหารเป็นหลอดเลือดที่เห็นได้ชัดเจนที่สุดของกระดูก
แหล่งข้อมูลอื่น

ออร์โทพีดิกส์จากมหาวิทยาลัยดุ๊ก Nutrient_artery
หลอดเลือดฝอย

| หลอดเลือดฝอย |
| --- | --- |
ภาพอย่างง่ายแสดงข่ายใยของหลอดเลือดฝอย).
รายละเอียด
ตัวระบุ
ภาษาละติน: vas capillare
MeSH: D002196
TA98: A12.0.00.025
TA2: 3901
TH: H3.09.02.0.02001
FMA: 63194
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดฝอย (อังกฤษ: capillary) คือ หลอดเลือดที่ขนาดเล็กมากแตกแขนงจากหลอดเลือดใหญ่ไปตามเนื้อเยื่อต่าง ๆ ทั่วร่างกาย มีผนังบาง ประกอบด้วยเซลล์เพียงชั้นเดียวเป็นที่แลกเปลี่ยนแก๊สและสารต่าง ๆ ระหว่างเซลล์กับเลือด
ผนังหลอดเลือดฝอย

ผนังของหลอดเลือดฝอยประกอบด้วยเซลล์เยื่อบุหลอดเลือด (endothelial cell) มาเรียงตัวกันเพียงชั้นเดียว และมีเส้นผ่าศูนย์กลางประมาณ 8-10 ไมโครเมตร เนื่องจากผนังของหลอดเลือดฝอยนั้นมีความบางมาก จึงเป็นทางผ่านเข้าออกของสารต่างๆเช่น น้ำ, แก๊สออกซิเจน, แก๊สคาร์บอนไดออกไซด์รวมทั้งสารอาหารและของเสียต่างๆระหว่างเลือดกับเนื้อเยื่อหรือเซลล์ที่อยู่ล้อมรอบได้
ชนิดของหลอดเลือดฝอย

หลอดเลือดฝอยแบ่งได้เป็น 3 ชนิด ตามลักษณะของผนังหลอดเลือดฝอย ได้แก่
หลอดเลือดฝอยผนังต่อเนื่อง (continuous capillary) : ที่ผนังของหลอดเลือดฝอยชนิดนี้จะไม่มีช่องว่างอยู่เนื่องจากเซลล์เรียงเสมอกันเรียบร้อย พบได้ที่กล้ามเนื้อลายและในระบบประสาท
หลอดเลือดฝอยผนังมีรู (fenestrated capillary) : ผนังของหลอดเลือดฝอยชนิดนี้จะมีรูพรุน จึงพบได้ที่ไต และต่อมไร้ท่อ
หลอดเลือดฝอยผนังไม่ต่อเนื่อง (discontinuous capillary) : ผนังของหลอดเลือดฝอยชนิดนี้จะไม่มีรู เพียงแต่ต่อกันไม่สนิทเหมือนหลอดเลือดฝอยชนิดแรก สามารถพบได้ที่อวัยวะต่างๆเช่น ตับ, ม้าม รวมทั้งไขกระดูก เป็นต้น
หลักการแบ่งแยก

หลักการแบ่งแยก (อังกฤษ: principle of distinction) เป็นหลักการภายใต้กฎหมายมนุษยธรรมระหว่างประเทศ ที่ว่าในการกระทำการขัดกันทางอาวุธ ผู้ก่อการโจมตีจะต้องพยายามแบ่งแยกพลรบและผู้มิใช่พลรบให้ได้ และห้ามกระทำการกราดโจมตี เพื่อป้องกันมิให้ผู้มิใช่พลรบรวมถึงพลเรือน (กล่าวคือเป็นบุคคลที่ได้รับความคุ้มครองตามกฎหมาย) ตกเป็นเป้าหมายแห่งการโจมตีทางทหาร ซึ่งจะถือเป็นอาญชกรรมสงคราม
หลักการแบ่งแยกไม่เพียงใช้แต่กับบุคคลเท่านั้น แต่ยังใช้กับทรัพย์สิ่งของ ผู้ก่อการโจมตีจะต้องแบ่งแยกทรัพย์สิ่งของทางทหารและทรัพย์สิ่งของทางพลเรือนให้ได้ ซึ่งกฎหมายมนุษยธรรมระหว่างประเทศเคยนิยามไว้ว่า ทรัพย์สิ่งของทางพลเรือนหมายถึงทรัพย์สิ่งของทั้งสิ้นทั้งปวงที่มิใช่ทรัพย์สิ่งของทางทหาร และห้ามโจมตีต่อทรัพย์สิ่งของพลเรือน "การโจมตีจะต้องจำกัดอย่างเคร่งครัดเพียงต่อเป้าหมายทางการทหาร ในกรณีที่เกี่ยวกับทรัพย์สิ่งของนั้น เป้าหมายทางการทหารจะจำกัดเฉพาะทรัพย์สิ่งของซึ่งโดยลักษณะ สถานที่ตั้ง วัตถุประสงค์ หรือการใช้ จะช่วยก่อให้เกิดประสิทธิผลในการปฏิบัติการทางทหารและการทำลาย" ข้อความดังกล่าวหมายความว่า โครงสร้างพื้นฐานของพลเรือนและสิ่งก่อสร้างของเอกชน (เช่น โรงไฟฟ้า โรงประปา) จะต้องไม่ตกเป็นเป้าหมายแห่งการโจมตีเช่นกัน
อย่างไรก็ตาม มีข้อสังเกตุว่าทหารและพลเรือนมีการใช้งานโครงสร้างพื้นฐานบางอย่างร่วมกันอย่างแบ่งแยกมิได้ เช่นสายเคเบิลใต้ทะเลใต้ทะเล ในกรณีเช่นนี้ ผู้วางแผนโจมตีต้องพิจารณาว่าเข้าข่ายสองข้อหรือไม่ (1) โครงสร้างพื้นฐานดังกล่าวของข้าศึก ช่วยให้เกิดประสิทธิผลในการปฏิบัติการทางทหารอย่างมีนัยสำคัญหรือไม่ (2) การทำลาย เข้ายึดโครงสร้างพื้นฐานดังกล่าวของข้าศึก จะต้องสร้างความได้เปรียบทางทหารอย่างชัดเจน ซึ่งในกรณีของสายเคเบิลอินเตอร์เน็ตใต้ทะเล ยังเป็นที่กังขากันว่าการทำลายสายเคเบิลใต้ทะเลจะช่วยสร้างความได้เปรียบทางทหารอย่างชัดเจนหรือไม่ เพราะสุดท้าย การส่งผ่านเดต้าก็จะหาช่องทางอื่นไปถึงปลายทางอยู่ดี
หลอดเลือดแดง

| หลอดเลือดแดง |
| --- | --- |
แผนภาพของหลอดเลือดแดง
รายละเอียด
ตัวระบุ
ภาษาละติน: Arteria (พหูพจน์: arteriae)
MeSH: D001158
TA98: A12.0.00.003
TA2: 3896
FMA: 50720
อภิธานศัพท์กายวิภาคศาสตร์[แก้ไขบนวิกิสนเทศ]
หลอดเลือดแดง (อังกฤษ: artery) เป็นหลอดเลือดที่นำเลือดออกจากหัวใจไปยังทุกส่วนของร่างกาย หลอดเลือดแดงส่วนใหญ่ขนส่งเลือดที่มีออกซิเจน ยกเว้นหลอดเลือดแดงสู่ปอด (pulmonary artery) และหลอดเลือดแดงอัมบิลิคัล (umbilical artery) ที่แม้จะชื่อหลอดเลือดแดง แต่ขนส่งเลือดที่มีออกซิเจนต่ำไปยังอวัยวะที่เติมออกซิเจน
ระบบไหลเวียนโลหิตเป็นระบบที่สำคัญมากในการดำรงชีวิต หน้าที่โดยทั่วไปของระบบนี้คือการขนส่งออกซิเจนและสารอาหารไปยังเซลล์ต่างๆ รวมทั้งขนส่งคาร์บอนไดออกไซด์และของเสียออกจากเนื้อเยื่อ รักษา pH ให้เหมาะกับการดำรงชีวิต รวมถึงการขนส่งสาร โปรตีนอาทิฮีโมโกลบิน และเซลล์ในระบบภูมิคุ้มกัน
ในประเทศที่พัฒนาแล้ว สาเหตุของการเสียชีวิต 2 อันดับแรกคือโรคกล้ามเนื้อหัวใจขาดเลือด (myocardial infarction) และโรคหลอดเลือดสมอง (stroke) ซึ่งทั้งคู่ต่างเป็นผลมาจากความผิดปกติของการไหลของเลือดซึ่งเสื่อมสภาพไปตามอายุ (ดูเพิ่มที่ โรคท่อเลือดแดงและหลอดเลือดแดงแข็ง)
ดูเพิ่ม

หลอดเลือดดำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หลอดเลือดแดง
หม่า ฮั่วเถิง

| หม่า ฮั่วเถิง |
| --- | --- |
马化腾

เกิด:  (1971-10-29) 29 ตุลาคม ค.ศ. 1971 (53 ปี) ตงฟาง มณฑลไหหลำ ประเทศจีน
สัญชาติ: จีน
ศิษย์เก่า: มหาวิทยาลัยเซินเจิ้น
อาชีพ: ผู้ก่อตั้ง, ประธาน และกรรมการผู้จัดการเทนเซ็นต์
เว็บไซต์: qq.com
หม่า ฮั่วเถิง (จีน: 马化腾; พินอิน: Mǎ Huàténg; 29 ตุลาคม ค.ศ. 1971 – ) ยังเป็นที่รู้จักกันในนาม โพนี หม่า (อังกฤษ: Pony Ma) เป็นทั้งนักธุรกิจระดับพ่อค้าใหญ่, นักลงทุน, นักการกุศล, วิศวกร, ผู้ประกอบการด้านอินเทอร์เน็ตและเทคโนโลยีชาวจีน เขาเป็นทั้งผู้ก่อตั้ง, ประธาน และกรรมการผู้จัดการเทนเซ็นต์ ซึ่งเป็นบริษัทที่มีมูลค่าสูงสุดในเอเชีย หนึ่งในบริษัทด้านอินเทอร์เน็ตและเทคโนโลยีที่ใหญ่ที่สุด รวมถึงกลุ่มการลงทุน, การเล่นเกม และความบันเทิงที่ใหญ่ที่สุดในโลก บริษัทควบคุมบริการส่งข้อความโต้ตอบแบบทันทีบนมือถือที่ใหญ่ที่สุดของประเทศจีน และบริษัทย่อยให้บริการสื่อ, การบันเทิง, ระบบการชำระเงิน, สมาร์ตโฟน, บริการที่เกี่ยวข้องกับอินเทอร์เน็ต, บริการคุณค่าเพิ่ม และบริการการโฆษณาออนไลน์ ทั้งในประเทศจีนและทั่วโลก
ในปี ค.ศ. 2007, 2014 และ 2018 นิตยสารไทม์ ยกให้เขาเป็นหนึ่งในผู้มีอิทธิพลมากที่สุดในโลก ในขณะที่ปี ค.ศ. 2015 นิตยสารฟอร์บ ให้เครดิตเขาว่าเป็นหนึ่งในคนที่มีอำนาจมากที่สุดในโลก ส่วนในปี ค.ศ. 2017 นิตยสารฟอร์จูน ได้จัดอันดับให้เขาเป็นหนึ่งในนักธุรกิจชั้นนำแห่งปี หม่าเป็นผู้แทนพรรคคอมมิวนิสต์ประชาชนเซินเจิ้นและเป็นตัวแทนในการประชุมสภาประชาชนแห่งชาติจีนครั้งที่ 12
หม่า ฮั่วเถิง เป็นหนึ่งใน "ผู้นำที่ยิ่งใหญ่ที่สุดในโลกของนิตยสารฟอร์จูน" เขาเป็นที่รู้จักกันในรูปแบบผู้ประกอบการที่โลว์โปรไฟล์เมื่อเทียบกับบุคลิกที่เข้าสังคมได้ง่ายของแจ็ก หม่า ทั้งนี้ หม่า ฮั่วเถิง ได้รับการเปรียบเทียบอย่างละเอียดกับวอร์เรน บัฟเฟตต์ เนื่องจากความคล้ายคลึงกันในการลงทุน และมักได้รับการพรรณาในฐานะ "ผู้เข้าซื้อกิจการที่มีความห้าวหาญ"
ตั้งแต่เดือนมีนาคม ค.ศ. 2018 เขาได้เป็นคนที่ร่ำรวยที่สุดของประเทศจีน และร่ำรวยที่สุดอันดับ 14 ของโลก ด้วยมูลค่าสุทธิ 51.1 พันล้านดอลลาร์สหรัฐ และเมื่อวันที่ 21 พฤศจิกายน ค.ศ. 2017 เขาแซงหน้าทั้งแลร์รี เพจ และเซอร์เกย์ บริน ซึ่งกลายเป็นคนร่ำรวยที่สุดอันดับเก้าของโลก และเป็นชาวจีนคนแรกที่เข้ามาในรายการผู้ชายที่ร่ำรวยที่สุด 10 อันดับของนิตยสารฟอร์บ
ชีวิตช่วงต้นและการศึกษา

หม่าเกิดที่เขตเฉาหยาง ซัวเถา มณฑลกวางตุ้ง เมื่อหม่า เฉินชู่ ซึ่งเป็นพ่อของเขาได้รับตำแหน่งผู้จัดการท่าเรือในเซินเจิ้นใกล้ฮ่องกง หม่าในวัยหนุ่มก็ได้เดินทางมาพร้อมกับเขา หม่า ฮั่วเถิง เข้าเรียนที่มหาวิทยาลัยเซินเจิ้นในปี ค.ศ. 1989 และสำเร็จการศึกษาในปี ค.ศ. 1993 ด้วยปริญญาวิทยาศาสตรบัณฑิตสาขาวิทยาการคอมพิวเตอร์
อาชีพ > การก่อตั้งเทนเซ็นต์และเริ่มต้นอาชีพ

งานแรกของหม่าคือไชนาโมชันเทเลคอมดีเวลลอปเมนท์ ผู้จัดจำหน่ายบริการและผลิตภัณฑ์โทรคมนาคม ที่ซึ่งเขารับผิดชอบการพัฒนาซอฟต์แวร์สำหรับวิทยุติดตามตัว เขาได้รับรายได้ 176 ดอลลาร์ต่อเดือน เขายังทำงานให้กับบริษัท เซินเจิ้นรุ่นซุ่นคอมมูนิเคชัน จำกัด ในแผนกวิจัยและพัฒนาสำหรับบริการโทรศัพท์ทางอินเทอร์เน็ต
หม่า ฮั่วเถิง ไปเป็นผู้ร่วมก่อตั้งเทนเซ็นต์ในปี ค.ศ. 1998 พร้อมเพื่อนร่วมชั้นอีก 4 คน ผลิตภัณฑ์แรกของบริษัทมีมาหลังจากที่หม่าได้เข้าร่วมในงานนำเสนอสำหรับไอซีคิว ที่เป็นบริการส่งข้อความโต้ตอบแบบทันทีทางอินเทอร์เน็ตรายแรกของโลก ซึ่งก่อตั้งขึ้นในปี ค.ศ. 1996 โดยบริษัทของประเทศอิสราเอล แรงบันดาลใจจากแนวคิดดังกล่าว หม่าและทีมงานของเขาได้เปิดตัวซอฟต์แวร์ที่คล้ายคลึงกันในเดือนกุมภาพันธ์ ค.ศ. 1999 ด้วยอินเตอร์เฟซภาษาจีนและชื่อที่แตกต่างกันเล็กน้อย ในชื่อโอไอซีคิว (หรือ โอเพนไอซีคิว) ผลิตภัณฑ์ดังกล่าวได้รับความนิยมอย่างรวดเร็ว และรวบรวมผู้ใช้ที่ลงทะเบียนไว้แล้วกว่าล้านรายภายในสิ้นปี ค.ศ. 1999 ทำให้เป็นหนึ่งในบริการที่ใหญ่ที่สุดในประเทศจีน
พูดถึงการก่อตั้งเทนเซ็นต์ เขากล่าวกับไชนาเดลีในการสัมภาษณ์เมื่อปี ค.ศ. 2009 ว่า “หากผมได้เห็นมากไปกว่านี้ ก็คือการยืนบนไหล่ของยักษ์” ซึ่งเป็การถ่ายความอ้างถึงไอแซก นิวตัน และการอ้างอิงความคล้ายคลึงกันระหว่างไอซีคิวและโอไอซีคิว "เรารู้ว่าผลิตภัณฑ์ของเรามีอนาคต แต่ในเวลานั้นเราก็ไม่สามารถจ่ายได้" หม่าทบทวนความจำ เพื่อที่จะแก้ปัญหา หม่าถามเรื่องเงินกู้ยืมจากธนาคารและได้พูดคุยเกี่ยวกับการขายบริษัท
ตั้งแต่บริการโอไอซีคิวที่มีค่าของเทนเซ็นต์ ถูกนำเสนอโดยไม่เสียค่าใช้จ่าย บริษัทได้มองหานายทุนร่วมเพื่อรองรับต้นทุนการดำเนินงานที่เพิ่มขึ้น ในปี ค.ศ. 2000 หม่าหันไปหาศูนย์ข้อมูลอินเทอร์เน็ตของบริษัทที่ลงทุนในสหรัฐ และบริษัทแปซิฟิกเซ็นจูรีไซเบอร์เวิร์ก (PCCW) ผู้ให้บริการโทรคมนาคมในฮ่องกง ซึ่งซื้อหุ้น 40 เปอร์เซ็นต์ของเทนเซ็นต์จำนวน 2.2 ล้านดอลลาร์ ด้วยตลาดเพจเจอร์ซึ่งอายุมากแล้ว หม่าได้ปรับปรุงแพลตฟอร์มการรับส่งข้อความโดยให้ผู้ใช้คิวคิวส่งข้อความไปยังโทรศัพท์มือถือ ครั้นแล้ว 80 เปอร์เซ็นต์ของรายได้ของบริษัทมาจากข้อตกลงกับผู้ประกอบการโทรคมนาคมที่ตกลงที่จะแบ่งปันค่าข้อความ
อาชีพ > คดีเอโอแอลและการขยายธุรกิจ

หลังจากเอโอแอล (อเมริกาออนไลน์) ซื้อไอซีคิวในปี ค.ศ. 1998 บริษัทได้ฟ้องเทนเซ็นต์ต่อศาลอนุญาโตตุลาการแห่งชาติในสหรัฐ โดยอ้างว่าชื่อโดเมนของคิวไอซีคิวอย่าง QICQ.com และ QICQ.net มีการละเมิดสิทธิทรัพย์สินทางปัญญาของไอซีคิว ซึ่งเทนเซ็นต์เป็นฝ่ายแพ้คดีและต้องปิดเว็บไซต์ ในเดือนธันวาคม ค.ศ. 2000 เพื่อป้องกันการฟ้องร้องคดีอื่น ๆ หม่าได้เปลี่ยนชื่อซอฟต์แวร์เป็น "คิวคิว" (โดย "คิว" และ "คิวคิว" ใช้แทนคำว่า "คิวต์" ที่แปลว่า "น่ารัก")
หลังจากคดีเอโอแอล หม่า ฮั่วเถิง ตัดสินใจขยายผลงานทางธุรกิจของเทนเซ็นต์ ในปี ค.ศ. 2003 เทนเซ็นต์ได้เปิดตัวพอร์ทัลของตัวเอง (QQ.com) และทำการบุกในตลาดเกมออนไลน์ ภายในปี ค.ศ. 2004 เทนเซ็นต์กลายเป็นผู้บริการส่งข้อความโต้ตอบแบบทันทีของจีนที่ใหญ่ที่สุด (ครอบครอง 74 เปอร์เซ็นต์ของตลาด) กระตุ้นให้หม่าเข้าจดทะเบียนบริษัทในตลาดหลักทรัพย์ฮ่องกง หลังจากที่บริษัทระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนเมื่อเดือนมิถุนายนได้จำนวน 200 ล้านดอลลาร์ หม่ากลายเป็นหนึ่งในคนที่ร่ำรวยที่สุดในอุตสาหกรรมโทรคมนาคมของจีนได้อย่างรวดเร็ว
ในปี ค.ศ. 2004 เทนเซ็นต์ได้เปิดตัวแพลตฟอร์มเกมออนไลน์และเริ่มจำหน่ายสินค้าเสมือนเพื่อสนับสนุนเกมที่เผยแพร่บนแพลตฟอร์มดังกล่าว (อาวุธ, พลังในเกม) รวมทั้งอีโมติคอนและริงโทน
ตามคำสั่งของหม่า เทนเซ็นต์ได้เปิดตัว Paipai.com ซึ่งเป็นแพลตฟอร์มการติดต่อระหว่างผู้บริโภคกับผู้บริโภค ที่เป็นคู่แข่งโดยตรงกับอีคอมเมิร์ซยักษ์อย่างอาลีบาบา
จากการจำลองไมโครซอฟท์ของบิล เกตส์ หม่า ฮั่วเถิง สร้างทีมวิศวกรที่แข่งขันกันสองทีมในปี ค.ศ. 2010 และคิดค่าบริการด้วยการสร้างผลิตภัณฑ์ใหม่ หลังจากสองเดือน ทีมหนึ่งได้นำเสนอแอปสำหรับการส่งข้อความและการแชทเป็นกลุ่มคือเวยซิ่น ซึ่งเปิดตัวในเดือนมกราคม ค.ศ. 2011 ส่วนในปี ค.ศ. 2015 เวยซิ่น (หรือวีแชทในภาษาอังกฤษ) ได้เป็นแพลตฟอร์มการส่งข้อความโต้ตอบแบบทันทีที่ใหญ่ที่สุดในโลก โดยมีการใช้ 48 เปอร์เซ็นต์ของผู้ใช้อินเทอร์เน็ตทั้งหมด
บริการที่หลากหลายอื่น ๆ โดยเทนเซ็นต์รวมถึงเว็บพอร์ทัล, การพาณิชย์อิเล็กทรอนิกส์ และเกมออนไลน์หลายผู้เล่น[8] เกมออนไลน์ เช่น หยู่หลง และเลเจนด์ออฟซวนหยวน ช่วยเพิ่มรายได้ให้มากกว่าครึ่งหนึ่ง ซึ่งเพิ่มขึ้นเป็น 5.1 พันล้านเหรียญสหรัฐ โดยมีกำไรสุทธิ 1.5 พันล้านเหรียญสหรัฐ[7]
ในเดือนธันวาคมปี ค.ศ. 2015 หม่าประกาศว่าเทนเซ็นต์จะสร้าง "โรงพยาบาลอินเทอร์เน็ต" ขึ้นที่เมืองอูเจิ้นซึ่งจะให้การวินิจฉัยทางไกลและการจัดส่งยา
การเมือง

ตามเว็บไซต์เทนเซ็นต์อย่างเป็นทางการ หม่าเป็นการประชุมพรรคคอมมิวนิสต์ประชาชนเซินเจิ้นครั้งที่ 5 และการประชุมสภาประชาชนแห่งชาติจีนครั้งที่ 12
เนื่องจากการครอบงำของเทนเซ็นต์ในโซเชียลเน็ตเวิร์กและตลาดส่งข้อความโต้ตอบแบบทันทีในประเทศจีน ความสัมพันธ์ระหว่างหม่า ฮั่วเถิง กับพรรคคอมมิวนิสต์แห่งประเทศจีนจึงได้รับการตรวจสอบซ้ำหลายครั้ง[ต้องการอ้างอิง] พูดถึงการเซ็นเซอร์ในการประชุมเทคโนโลยีในประเทศสิงคโปร์ หม่าได้รับการกล่าวถึงคำคมที่ว่า "ผู้คนจำนวนมากคิดว่าพวกเขาสามารถพูดออกมา และพวกเขาสามารถที่จะไม่รับผิดชอบ ผมคิดว่านั่นผิด […] เราเป็นผู้สนับสนุนที่ดีของรัฐบาลในแง่ของการรักษาความปลอดภัยข้อมูล เราพยายามที่จะมีการจัดการและการควบคุมอินเทอร์เน็ตให้ดีขึ้น"
ชีวิตส่วนตัว

หม่าใช้ชื่อเล่นว่าโพนี ซึ่งมาจากการแปลภาษาอังกฤษของนามสกุลของเขา ที่หมายถึง “ม้า” หม่า ฮั่วเถิง ไม่ค่อยปรากฏตัวในสื่อและเป็นที่รู้จักสำหรับไลฟ์สไตล์ที่ซ่อนเร้นของเขา ทั้งนี้ เขาเชื่อในหลักคำสอน: “แนวคิดไม่สำคัญในประเทศจีน – หากแต่เป็นการลงมือทำ”
ความมั่งคั่งของหม่า ฮั่วเถิง มาจากสัดส่วนการถือหุ้น 9.7 เปอร์เซ็นต์ในเทนเซ็นต์โฮลดิง มีรายงานว่าเขาเป็นเจ้าของอสังหาริมทรัพย์ในฮ่องกงและชิ้นงานศิลปะมูลค่า 150 ล้านเหรียญ เขาเป็นเจ้าของที่อยู่อาศัยที่มีการปรับปรุงใหม่จำนวน 19,600 ตารางฟุตในฮ่องกง
ในปี ค.ศ. 2016 หม่าโอนหุ้นเทนเซ็นต์จำนวน 2 พันล้านเหรียญให้แก่มูลนิธิการกุศลของเขา อย่างไรก็ตาม นิตยสารฟอร์บไม่ได้ลดมูลค่าสุทธิของเขาเนื่องจากหุ้นยังคงอยู่ภายใต้ชื่อของเขา
หลักคณิตศาสตร์ของปรัชญาธรรมชาติ

| --- | --- |
หน้าปกของ ปรินซิเปีย, ฉบับพิมพ์ครั้งแรก (1687)
ผู้ประพันธ์: ไอแซก นิวตัน
ชื่อเรื่องต้นฉบับ: Philosophiæ Naturalis Principia Mathematica
ภาษา: ภาษาละตินใหม่
วันที่พิมพ์: 1687 (พิมพ์ครั้งที่ 1)
พิมพ์ในภาษาอังกฤษ: 1728
LC Class: QA803 .A53
Philosophiæ Naturalis Principia Mathematica (ท. "หลักคณิตศาสตร์ของปรัชญาธรรมชาติ") หรือมักเรียกย่อเป็น ปรินซิเปีย (อังกฤษ: Principia) เป็นงานเขียนสามเล่มเป็นภาษาละตินของไอแซก นิวตัน นักวิทยาศาสตร์ชาวอังกฤษ จัดพิมพ์ครั้งแรกเมื่อวันที่ 5 กรกฎาคม 1687 ปรินซิเปีย ถือเป็นงานสำคัญยิ่งยวดอันดับต้น ๆ ในประวัติศาสตร์วิชาวิทยาศาสตร์
หนังสือ ปรินซิเปีย ระบุกฎการเคลื่อนที่ของนิวตัน และวางรากฐานของกลศาสตร์ดั้งเดิม, กฎความโน้มถ่วงสากลของนิวตัน และได้พิสูจน์กฎการเคลื่อนที่ของดาวเคราะห์ของโยฮันเนส เคปเลอร์ (ซึ่งโยฮันเนส เคปเลอร์ตั้งกฎขึ้นจากข้อมูลที่เขาสังเกตได้)
ในการวางทฤษฎีกายภาพของเขา นิวตันได้พัฒนาและใช้วิธีการทางคณิตศาสตร์ซึ่งบัดนี้อยู่ในแขนงแคลคูลัส
หลักทรัพย์

หลักทรัพย์ (อังกฤษ: security) คือ สินทรัพย์ทางการเงินที่ซื้อขายได้ มีความหมายทั่วไป คือเป็นรูปแบบต่าง ๆ ของเครื่องมือทางการเงิน แต่ในทางกฎหมายแล้วมีขอบเขตอำนาจตามกฎหมายที่ต่างกันไป ในบางประเทศ ใช้เป็นความหมายที่ใช้กันเป็นสำนวนพูดในชีวิตประจำวัน ที่หมายถึงเครื่องมือทางการเงิน แม้ทางกฎหมายและข้อบังคับทางสังคมอาจจะไม่ได้กว้างขนาดนั้น ในบางแห่งมีความหมายเฉพาะเจาะจงว่าเป็นหุ้นและเครื่องมือตราสารหนี้ ในบางแห่งได้รวมสิ่งที่ใกล้เคียงกับหุ้นและตราสารหนี้ไปด้วย อย่าง ใบสําคัญแสดงสิทธิในหุ้น (equity warrant)
ในสหรัฐ หลักทรัพย์ คือสินทรัพย์ทางการเงินที่ซื้อขายได้ทุกชนิด หลักทรัพย์มีหมวดหมู่กว้าง ๆ คือ
ตราสารหนี้ (เช่น ธนบัตร, ตราสารหนี้ และหุ้นกู้)
หุ้น (เช่น หุ้นสามัญ)
อนุพันธ์ (เช่น สัญญาซื้อหรือขายเงินตราต่างประเทศล่วงหน้า , สัญญาซื้อขายในอนาคต, ตราสารสิทธิ และสัญญาแลกเปลี่ยน)
สำหรับประเทศไทย จากพระราชบัญญัติหลักทรัพย์และตลาดหลักทรัพย์ พ.ศ. 2535 ระบุไว้ดังนี้ คือ ตั๋วเงินคลัง พันธบัตร ตั๋วเงิน หุ้น หุ้นกู้ หน่วยลงทุน (อันได้แก่ ตราสารหรือหลักฐานแสดงสิทธิในทรัพย์สิน) ใบสำคัญแสดงสิทธิที่จะซื้อหุ้น ใบสำคัญแสดงสิทธิที่จะซื้อหุ้นกู้ ใบสำคัญแสดงสิทธิที่จะซื้อหน่วยลงทุน และตราสารอื่นใดที่คณะกรรมการ ก.ล.ต. กำหนด